นายกรัฐมนตรี เปิดเผย ประชุมคณะรักษาความสงบแห่งชาติ รับทราบความคืบหน้าการจัดพระราชพิธีบรมราชาภิเษกที่ทุกอย่างเป็นไปด้วยความเรียบร้อย
พลเอก ประยุทธ์ จันทร์โอชา นายกรัฐมนตรี และหัวหน้า คสช. เปิดเผยผลการประชุม คสช. วันนี้ ว่าได้หารือในหลายเรื่อง โดยเฉพาะการดูแลความเรียบร้อย ในช่วงงานพระราชพิธีบรมราชาภิเษก พ.ศ.2562 ซึ่งขณะนี้ได้รับรายงานว่า ทุกอย่างเป็นไปด้วยความเรียบร้อย        นอกจากนี้ ที่ประชุม คสช. ยังได้พิจารณาคำสั่ง คสช.ตั้งแต่ปี 2557 และตั้งคณะทำงานขึ้นมาพิจารณา ว่ามีคำสั่งใดที่ไม่จำเป็น หรือ มีกฎหมายปกติอยู่แล้ว ก็ให้ยกเลิกการประกาศใช้ แต่ในส่วนที่ยังคงมีความจำเป็น ก็อาจผลักดันให้เป็นกฎหมายปกติ